
E 
plan pa loke ta maneho di desperdicio, ta bayendo su 
curso pero en realidad gobierno y su minister no ta pa- 
piando, of no ta na altura di loke ta pasando realmente den 
comunidad, caminda acumulacion di sushi ta birando algo 
dia pa dia mas serio. 
Coriendo den barionan rond di e isla, por mira un scenario 
preocupante, ya cu den cualkier mondi y hasta den cualkier 
sitio caminda tin yerba seco cu a acumula, por mira saconan 
di sushi di cas tira den e yerba of den mondi. 


E casnan cu tin bari ainda di Serlimar, ainda ta privilegia 
cu nan por deposita sushi di nan cas den e barinan di e 
compania local aki pero e cantidad di cas cu no tin bari di 
sushi, ta sigui aumenta tur luna. 


Pueblo no tin placa pa paga bari di sushi na e momentonan 
aki, mientras cu hiba sushi pa e negoshi cu a atende cu 
esaki, pueblo tin cu paga y riba dje ta exigi pa tur hende cu 
trece sushi na e compania, e sushi mester ta separa comple- 
tamente. 


Fuera di esey e ciudadano tin cu paga pa e compania tuma e 
sushi de lo contrario e habitante tin cu bay bek cu su bakinan 
di sushi y mira con e ta resolve esaki. 
Pa e hendenan aki, tira sushi den mondi ta birando e solu- 
cion ya cu placa ta schaars caba pa cumpli cu necesidadnan 
importante di cas y simplemente e no ta yega pa paga pa 
deshaci di sushi despues di tanto tempo asina. 


FENOMENO 
Un fenomeno nobo den henter e desaroyo aki ta cu esunnan 
cu no tin container di sushi di nan mes, ta busca den 
bisindario di nan cas pa deposita nan saconan di sushi den 
container di bisiña den mesun caya cu nan of den otro caya. 


Otronan ta core rond cu saco di sushi den bahul di auto of 
den baki di pickup y den oranan laat di anochi, ta deposita 
e saconan aki den containernan grandi di cualkier negoshi 
cerca di nan cas. 


Tambe a tuma nota riba rednan social di doñonan di pickup 
ta ofreciendo pa tira sushi di cas afo pero esaki tampoco ta 
barata ya cu tin cu ta cobra entre 100 pa 200 florin pa cada 
transport di sushi ya cu tin cu paga e compania priva cu ta 
procesa e sushi aki pa algun luna caba. 
No ta dificil pa imagina cu algun di e servicionan priva aki, 


tambe kier gana mas placa y nan tambe ta scoge un sitio 
aleha di zona habita pa tira sushi cu nan a cobra mas cu 100 
florin pa benta afo y e sitionan aki ta yenando cu sushi rapi- 
damente y lo duna gobierno ainda mas problema. 


E solucion pa desperdicio di cas cu supuestamente a wordo 
atendi pa Minister Ursell Arends, aparentemente no ta 
dunando e resultado cu a spera di dje caminda hopi hende 
cu ta hiba sushi di cas pa e compania cu ta atende cu esaki, 
ta bay bek cu tur nan cargamentonan ya cu e sushi mester 
ta separa manera e compania kier mira esaki tuma luga. 


Ta mas cu claro cu ciudadanonan ta bay cu nan saconan 
di sushi pero no ta hiba esakinan bek cas pero lo deposita 
esaki den cualkier mondi cu e ta na altura di dje. 


Maneho sushi di cas birando 
problema grandi pa hopi cas di famia 

D 
esde su bishita na Spaña relaciona cu e asunto di hi- 
drogeno, Minister di Energia, Glenbert Croes a mustra 
riba intencion di sigui cu e proyecto di buskeda di gas den 
lama rond di Aruba. For di 2010 gabinete Mike Eman a inicia 
cu e proyecto aki, caminda hunto cu e compania REPSOL a 
inicia cu henter e proceso di buskeda pa gas natural y cual 
a duna cinco punto di interes cu lo mester a wordo controla 
pa mira si ta haya gas natural. E tempo ey caba REPSOL lo 
a pone un suma di 100 miyon dollar disponibel pa haci e in- 
vestigacionnan en cooperacion cu gobierno di Aruba y cual 
a wordo atendi pa e tempo ey Minister di Energia, esta Mike 
de Meza. 
Sinembargo na 2018, e Prome Gabinete Wever-Croes a dicidi 
di suspende tur investigacion ya cu nan tabata considera 
e proceso aki di perdemento di tempo pero pa sorpresa 


awor, Minister Glenbert despues di su bishita na Spaña y 
reunionnan cu entre otro representantenan di REPSOL, lo a 
haya mas informacion cu e compania aki a acumula pa casi 
8 aña largo. 


Den e rapport ey tin entre otro cinco area di interes cu a 
keda marca mientras cu entre e islanan di Aruba y Corsou 
tambe a keda un di e cinco areanan aki di hopi interes y cual 
awor Minister Glenbert Croes kier bolbe atende. 
Segun publicacion den Amigoe recientemente lo tin comb- 
ersacion tumando luga cu Prome Minister Gilmar Pisas riba 
un posibel cooperacion pa logra ehecuta e proyecto aki of 
miho bisa, reanuda loke e gobierno di Minister Glenbert 
Croes mes a suspende na 2018 pa motibo cu esaki tabata 
un proyecto di gabinete Mike Eman di AVP. 


Minister Glenbert Croes kier sigui cu boramento di gas 


Su propio gobierno a para e proyecto aki 


S 
iman pasa Corte den Prome Instancia a trata un caso di dro- 
ga contra un grupo di seis persona, pa motibo cu na bispo di 
cambio di aña 2022, nan a wordo gara pa warda costa ora cu nan 
tabata transportando 880 kilo di marihuana. 


Nan a ser deteni den awa internacional y a wordo trece Aruba 
caminda a bay over na confisca e droga y a detene tur e tripulante 
di seis persona, como sospechosonan den transporte di droga. 
Ta trata aki di tres sospechoso di nacionalidad Venezolano y 
otro tres mas procedente for di Trinidad & Tobago y nan a wordo 
deteni dia 30 di December di 2020. 
Notabel di e caso aki cu a wordo trata diahuebs ultimo, ta e 
hecho cu Corte solamente a haci e formalidad di pasa riba e 
acusacionnan ya cu ningun di e acusadonan, tabata na Aruba 
ya cu nan a wordo deporte pa Warda Nos Costa. 


Den mesun caso aki a bin dilanti cu Kustwacht durante di 2022, 
a logra di pone man riba 35 mil kilo di droga ora cu detene dife- 
rente boto riba lama grandi, cu ta algo hopi serio y e grupo aki cu 
a wordo deteni cu 880 kilo di marihuana, tambe ta forma parti di 
e conteo final di aña pasa cu acumula na 35 mil kilo di droga cu 
a wordo confisca. Loke a ser treci dilanti durante tratamento di 
e caso aki pa Ministerio Publico, ta cu inicialmente a mira e boto 
aki riba radar den awa internacional pero rumbo pa Aruba y esey 
a pone cu por a actua contra di e grupo aki. 


Abogado cu a presenta e grupo, cu realidad di e caso ta cu el 


a wordo asigna pa representa e grupo, a mustra cu e droga no 
tabata destina pa Aruba pero pa Trinidad y a mustra Hues cu pa 
tal motibo no por acusa e grupo di importa e droga pa Aruba pero 
si di transportacion di droga. Aki en realidad tanto Ministerio 
Publico como Corte, ta crea un precedente ya cu kico e caso aki 
ta mustra, esta cu pa transporta droga esey no ta castigabel mas 
riba lama grandi? Awor tambe a permiti e grupo aki bandona 
Aruba prome cu nan a wordo castiga loke por haci caminda pa 
den futuro e caso aki tambe wordo uza como hurisprudencia na 
fabor di un of otro persona den un caso di droga. 


Loke ta un tiki dudoso tambe, ta e hecho cu Corte a condena e 
trio Venezolano den e caso aki, na un castigo di 12 luna di prizon, 
di cual 4 luna ta condiciona y nan a ricibi dos aña di prueba pero 
e trio aki no ta na Aruba mas pero ta di regreso na nan pais. 
Solamente si nan wordo deteni den futuro ora cu nan pone pia 
bek aki na Aruba, e decision aki lo drenta na vigor, loke ta mustra 
improbabel ya cu ta solamente nan por drenta como ilegal, esta 
scondi ya cu via di canalnan normal di inmigracion, esey no ta 
posibel. 


Ta surgi e pregunta awor si pa hendenan local cu wordo atrapa cu 
cantidad di droga asina grandi, kico Corte lo haci den nan cas, of 
nan tambe lo bin na remarca pa wordo trata den un forma igual? 


Cu KIA ta ‘overvol’ cu presonan ta un hecho pero con cu analisa 
e caso aki, e ta keda un caso straño caminda e sistema hudi- 
cial a habri caminda pa cierto situacionnan den futuro cu e lo 
tin cu carga consecuencia di esakinan. Ta miho cu a seponeer e 
caso for di un principio y no trece esaki den Corte caminda awor 
oficialmente tin un decision legal di e caso pero manera a bira 
popular ultimo tempo, un caso contra spiritonan. 


Sistema hudicial a crea un precedente serio 
A expulsa seis traficante di droga 
prome cu caso a bin dilanti 

A 
ruba ta un di e paisnan den Caribe cu mas rapido a re- 
cupera di e crisis financiero ocasiona pa e pandemia di 
covid, cu ta un hecho varios pais grandi rond mundo, ainda 
no a logra di supera e crisis financiero aki. Principalmente 
e sector turistico a conoce un recuperacion impresionante 
loke tabatin su efecto tambe den e sector comercial riba 
hente e isla. 


Sinembargo, pueblo di Aruba a keda hopi atras den e recu- 
peracion economico aki, caminda esunnan cu poco entrada, 
a mira nan situacion financiero bira asina mas malo y esaki 
lo sigui den e direccion aki pa proximo tempo. 


Aki tin cu señala cu principalmente e grupo cu recurso finan- 
ciero limita, ta e grupo cu ta sufriendo mas tanto cu e situ- 
acion actual caminda comestibelnan ta birando dia pa dia 
mas caro y cu introduccion di e Landenpakket tres siman 
pasa, e prijsnan lo bolbe conoce un aumento drastico. 


Ta un hecho tambe cu tin comerciantenan cu practicamente 
a supera loke nan a perde durante di e pandemia ya cu loke 
nan ta pone consumidonan paga pa compra di nan producto, 
ta algo increibel dramatico. 


Dos siman atras un ciudadano a perde su celular ora cu 
esaki a cay for di un altura bata halto, cu consecuencia cu e 
aparato ya no por a funciona mas y tampoco por a drecha 
esaki. Pa falta di suficiente espacio financiero, e ciudadano 
a acudi na un negoshi cu ta presenta cantidad di oferta pa 
clientenan lo por logra di cumpra loke nan tin mester sin cu 
nan tin placa cash na man. 


Den cuestion di algun ora, e ciudadano a logra di cumpra un 
celular nobo nobo, hopi bunita cu mucho mas miho cu loke 
e tabatin prome y caminda cu si cumpra e celular aki cash, e 
cliente lo mester a paga e suma di 2800 florin. 


E ciudadano no tabatin e suma aki disponibel, mescos cu 


miles di otro hende mas cu ta pasando den situacionnan 
financiero delicado y a dicidi di acepta e oferta di tuma e 
celular riba loke ta ser yama “krediet” caminda el a haya 24 
luna pa paga e celular. Riba su mes un oferta fantastico y 
mesora e cliente a acepta e oferta “generoso” aki y e facil- 
idad cu el a ricibi pa haya un celular nobo nobo mesora y 
hopi cu ta pasa den e situacion aki, no ta consciente den 
kico nan a hinca nan mes financieramente. 


E oferta tabata encera cu e persona lo tin cu paga pa 24 
luna, un suma di 313 florin pa luna pero ora cu multiplica e 
suma mensual aki cu e periodo di pago, esaki ta bira 24 bes 
313 florin y ora cu e cliente caba di paga e celular aki, esaki 
lo a costa e cliente e suma impersionante di 7512 florin. 
Pues e oferta ta bon y facil pero e cliente na final di e dos 
aña di bunita “gesto” di e compania, e lo a paga dos bes y 
mey pa su celular cu realmente no tin e balor di 7512 florin 
loke el a caba di paga pa esaki. 


E situacion aki, of miho bisa e abuso aki no solamente ta tuma 
luga cu benta di celular pero riba cantidad di otro comes- 
tibel of aparatonan electronico ta haya e tipo di ofertanan 
aki cu na final di cuenta nan ta sali e ciudadano mucho mas 
caro cu loke realmente e aparatonan ta bal. 


Celular di 2800 florin na final 
di “oferta” ta costa 7500 florin 

Are you our prospective Administrative Officer – Pension 
in the Life department at our Guardian Group Fatum Aruba Office? 


Scan the QR code or use the link below to apply: 
https://qrco.de/GGAdminoff 


Administrative Officer - Pension 
As an Administrative Officer for the Pension Department at Guardian Group 
Fatum you are responsible for: 
• executing administrative activities related to customers policies 
• claims administration 
• answering customer questions. This should be in line with (departmental) 
guidelines, procedures and work instructions in such a way that the data is 
correctly administered 
• issuance of policies in a timely and correct way 
• resolving internal and external queries 
• optimally supporting colleagues in their jobs. 


Let’s make life better! Join us, apply now. 


Are you who we’re looking for? 
Become part of the Aruba team! 


live easy 


P 
rome Minister Evelyn Wever-Croes, Minis- 
ter di Economia Geoffrey Wever y Minister 
di Finansa Xiomara Maduro dialuna tawata den 
Parlamento pa trata e formalisacion di e yu- 
dansa financiero cu Gobierno a duna na com- 
panianan chikito y mediano durante e pan- 
demia. “Esaki ta e manera cu Gabinete Wev- 
er-Croes a enfrenta e retonan cu e pandemia a 
trece cu ne”, Prome Minister a expresa. 


Prome Minister durante su disertacion den e 
reunion den Parlamento a enfatisa cu Aruba 
tur tempo a sobrevivi situacionnan duro. Un 
ehempel sigur di esaki ta e ciere di refineria 
despues cu Aruba a sali for di e constelacion 
Antiano. Esaki ta e caso tambe cu e situacion 
di e pandemia. Aruba a logra esaki danki na 
e apoyo indispensabel di e gran mayoria di e 
comunidad di Aruba. 


Gabinete Wever-Croes no a core pa su respon- 
sabilidad den e tempo dificil aki pero mesora 
a lora manga y a cuminsa traha duro pa saca 
Aruba for di e situacion aki tambe. Gobierno 
a concentra hopi riba salud y bida di nos 
ciudadanonan. Gobierno a atende cu e tema 
economico. Y a bin cu e plan con pa yuda 
companianan chikito y mediano di sector 
priva cu ta e weso di lomba di nos economia. 
A yuda e companianan cu a bin na remarke 
cu minimo 4 mil florin pa kwartaal pa asina 
cubri nan gastonan. Gobierno na e momento 
ey y ainda ta kere cu esaki tawata sumamente 
necesario pa e companianan aki no kibra. Den 
total a paga 44 miyon florin na e companianan 
aki durante e pandemia. 


Prome Minister a enfatisa cu e reunion publico 


Parlamento a 
aproba ley MKB 


di dialuna tawata pa ancra e cuadro legal di esaki. “Ya dia 20 di juni di aña 
2020, Gobierno a informa Parlamento cu lo bay haci esaki y Parlamento 
no tawata tin niun obhecion pa esaki y awe nos a hancra esaki den un ley. 
Mi ta contento cu mayoria den Parlamento a aprob’e”, Prome Minister a 
remarca. 


Prome Minister ta gradici tur esnan cu a yuda y brinda sosten den esaki 
y specialmente henter e comunidad di Aruba cu durante di pandemia a 
traha hopi duro pa hunto cu Gobierno domina e crisis di pandemia cu awe 
Aruba ta den recuperacion. “Un danki tambe ta bay na nos frontliners cu 
a traha hopi duro. Danki tambe na esnan cu a yuda pa ancra e ley cu a 
wordo aproba den Parlamento. Danki na Minister Xiomara Maduro pa su 
curashi y determinacion cu a haci cu Gobierno a logra brinda sosten na e 
companianan. Danki na Minister Geoffrey Wever pa su vision y determina- 
cion grandi pa desaroya nos economia y fortifica nos fundeshi economico. 
Danki na e mayoria den Parlamento cu a sa di sostene e ley cu ta ancra 
e ayudo financiero cu a wordo duna na companianan mediano y chikito 
durante pandemia. Mi ta hopi contento cu Gobierno a haya e sosten aki”, 
Prome Minsiter Evelyn Wever-Croes a expresa. 

D 
ialuna mainta Minister di Turismo y Salud Publico, sr. 
Dangui Oduber a ricibi director di Organo Ehecutivo (OE) 
di AZV, ir. Edwin Jacobs, kende a haci entrega di e relato y 
cuenta anual di e fondo di AZV di aña 2022. Minister Odu- 
ber ta satisfecho cu OE di AZV ta na tempo cu su cuenta an- 
ual, cual ta importante pa e sector di cuido. Ta resalta for 
di e relato anual e impacto di e crecemento di turismo riba 
e entradanan di e fondo di AZV ta positivo. Esaki tabata di 
tal forma cu hunto cu accionnan pa mitiga e costo e meta di 
minimalisa e contribucion di gobierno na e fondo a keda re- 
alisa. 
Presupuesto 2022 
AZV a cuminsa 2022 proyectando entradanan di prima 
y BAZV na 460,2 miyon florin, mientras a calcula cu e 
accionnan di mitigacion di costo di cuido e gastonan total di 
e fondo lo alcansa 462,9 miyon florin. Esaki ta incluyendo 
recortenan den cuadro di e di 5 wave di COVID19. Esaki lo a 
nifica cu pais lo mester a contribui cu 2,9 miyon florin. 
Resultado 2022 
E crecemento impresionante di turismo na 2022 a resulta cu 
na final e entradanan di e fondo tabata 26,7 miyon florin mas 
cu e proyeccion. Mientras e gastonan pa cuido a resulta 16,5 
miyon florin mas cu proyecta. Esaki debi na entre otro cu no 
tawata oportuno pa implementa tur recorte y accionnan di 
mitigacion di costo di cuido manera plania. 
Durante cu e aña tabata avansando a premira un crece- 
mento grandi di e entradanan di e fondo y esaki den combi- 
nacion cu e contribucion di sector cuido y di aseguradonan, 
a logra crea un espacio pa inversion. AZV den deliberacion 
cu Ministerio di Salud Publico a destina un poco mas cu 9 
miyon florin na inversion den cuido di nos pais, manera den 
entre otro: 
• compra di ambulance; 
• contribucion na Imsan pa atende cu lista di espera den 
retinologia y ampliacion di cuido di wowo; 
• contribucion na hospital pa atende lista di espera den e 
ramonan di radiologia, urologia y gastroscopia; 
• compra di 14 stoel nobo di dialyse; 
• contribucion na un software pa conecta dunadonan di 
cuido, laboratorionan y AZV; 
• contribucion na atende lista di espera pa cu salud mental; 
• contribucion na prevencion. 


Resultado positivo pa e fondo 
Na final di aña, BAZV a conoce un crecemento adicional cu no 
a proyecta. Esaki tabata tin como consecuencia cu e fondo 
di AZV a conoce un resultado positivo chikito di 1,5%. E 
resultado chikito aki a keda destina pa inverti bek den cuido 
den e fortificacion y transformacion necesario di nos sector 
di cuido, preparando esaki pa e retonan di futuro. 
Cuadro financiero multi anual 
Final di aña pasa, Gobierno di Aruba a encarga AZV pa desa- 
roya e instrumento di cuadro financiero di mas aña. Esaki 
como meta pa presenta pa reemplasa e recorte di 60 miyon 
florin. Sr. Jacobs a informa cu AZV hunto cu expertonan local 
y den consultation cu ministerio, sector di cuido di salud y 
experto di Hulanda ta trahando pa presenta e proyecto aki 
proximamente. 
Preocupacion 
Na final, sr. Jacobs a indica cu mirando cu economia a 
alcansa bek su nivel di 2019, e tema di migracion ta bira 
actual atrobe y esey ta presenta su retonan pa e sector di 
cuido y e fondo di AZV. A palabra cu AZV lo presenta na 
gobierno su preocupacionnan riba e asunto aki. 
Gradicimento 
Minister Oduber ta gradici OE di AZV, su personal y tur e 
dunadonan di cuido pa nan contribucion durante 2022 den 
realisacion di e maneho di Ministerio di Salud Publico y ta 
mira cu positivismo e desaroyonan den e prome kwartaal 
di 2023. Hunto lo sigui traha pa pone un fundeshi solido pa 
Aruba por enfrenta su retonan den salud e proximo añanan. 


Minister Dangui Oduber: 


Cuenta anual di AZV 2022 ta 
resalta e crecemento den turismo 

D 
en e prome 3 lunanan di 2023, Aruba a ricibi un total di 
306,305 bishitante “stayover”, cu ta representa un recu- 
peracion di 104% compara cu 2019, cu ta un crecemento di 
4%. 76.2% di e bishitantenan “stayover” tawata proceden- 
te di Estados Unidos y di e bishitantenan aki, 45% a bishita 
for di e estadonan New York, Massachussets y New Jersey. 
Si mira aerolineanan cu a yega Aruba den e prome kwartaal, 
23.1% di bishitante pa Aruba a yega cu American Airlines, 
22.3% cu Jetblue y 14.3% cu Delta Airlines. 


Den e prome 3 lunanan di 2023, e estadia averahe di bishitan- 
tenan “stayover” pa Aruba for di Norte America tawata 7.5 
anochi, compara cu 7.3 anochi na 2019. E estadia averahe 
di bishitantenan di Europa tawata 11 anochi, compara cu 
11.1 anochi na 2019. E estadia averahe di bishitantenan di 
Latino America tawata di 7.2 anochi, compara cu 8.3 anochi 
na 2019. 
E grupo mas grandi di bishitantenan cu a yega Aruba entre 
januari y maart, tawata e grupo di 50-69 aña di edad, cu 
tawata 38.1% di bishitante. y 29.7% di bishitantenan tawata 
entre 30 y 49 aña di edad. Den e prome kwartaal aki 36.2% 
di e bishitante a keda den hotel “High-Rise”, 8.4% a keda den 
hotel “Low-Rise”, 25.6% a keda den “Timeshare” y 29.9% a 
keda den otro tipo di acomodacion. 


Pa 2023 lo sigui uza 4 indicador pa midi turismo. Compara cu 
2019, na 2023, ta premira cu cantidad di bishitante lo recu- 
pera 105%, entrada di turismo lo recupera 117%, entrada 
di cambernan di hotel segun cifranan di AHATA lo recupera 
100%, cantidad di bishitantenan crucero lo recupera entre 
90% y 100%. 


Pa ricibi A.T.A. su ‘Statistical Monthly Report’ tur luna, por 
contacta Melanie Kelly na m.kelly@aruba.com 


Januari- Maart 2023: 


306,305 Bishitante “stayover” a bishita Aruba 


D 
IMAS ta haci un yamado na promotornan y organisa- 
donan cu tin eventonan plania pa banda di entrega peti- 
cion completo y cu anticipacion pa nan cumpli cu e pagonan 
corespondiente asina cu nan ricibi e orden di pago y no war- 
da algun dia prome cu e evento pa core bay paga esaki. Tur 
peticion di permiso ta cuminsa cana na momento cu DIMAS 
ricibi un confirmacion for di Departamento di Impuesto cu e 
pago a wordo ricibi debidamente. 


Den e caso di e comediante cu no por a drenta Aruba, DIMAS 
ta informa cu e peticion di permiso a wordo entrega na final 
di maart y e orden di pago a wordo manda e mesun dia. 
Lamentablemente e pago pa e permiso di e artista invita a 
wordo haci dia 12 di april y e pago a wordo procesa y confirma 
na DIMAS dia 14 di april ultimo. E proceso di ricibi, admin- 
istra y confirma e pago na DIMAS door di Departamento di 
Impuesto ta tuma por lo menos dos dia laboral. Despues 


di e procesamento di pago, e proceso di e permiso mes ta 
cuminsa tuma lugar, esaki ta encera siguiente controlnan di 
documento y sistemanan ta pa asina e persona por ricibi un 
contesta riba su peticion di permiso. 


Pa evita cualkier inconveniente DIMAS ta recorda tur persona 
cu pa tur permiso tin un serie di chekeo ta tuma luga prome 
cu e persona por ricibi esaki. E organisado, garante of titular 
di e permiso tin e responsabilidad pa entrega tur documen- 
tacion na tempo, corecto, completo y alabes cumpli cu e 
pago. 
Si no cumpli cu e puntonan ariba menciona e organisado/ 
promotor lo core completamente cu e consecuencianan cu 
e peticion lo no por wordo ricibi of e permiso lo no keda 
cla den e tempo stipula. DIMAS y demas partnernan den e 
cadena ta encarga cu haci e diferente chekeonan pa asina 
por cumpli cu e ley y maneho. 


Sin excepcion, tur peticion di permiso ta cuminsa 
cana na momento cu pago wordo procesa 

D 
iabierna ultimo Corte den Prome 
Instancia a condena ex-minister y 
actual miembro di Parlamento di Aru- 
ba, Benny Sevinger, pa un castigo di 
prizon parcialmente incondicional di 1 
aña pa corupcion y malversacion cu un 
tempo di prueba di 3 aña. Banda di es- 
aki hues a dicidi cu Sevinger ta wordo 
saca for di derecho electoral, pues e no 
por stipula su mes como un candidato 
politico riba ningun lista y cu ta kita tur 
derecho di dje pa carga cualkier cargo 
den servicio di Pais Aruba pa un dura- 
cion di cinco (5) aña. 


Como partido y como fraccion, nos 
ta para pa integridad y bon goberna- 
cion. No ta pa nada cu na 2021, ora 
un miembro di coalicion a keda indica 
como un sospechoso y no tabata kier a 
retira como parlamentario, nos Prome 
Minister a dicidi pa baha gobierno. 
P’esey pa nos ta keda cuestionabel e 
echo cu den sala di Parlamento na e 
momento aki tin un parlamentario cu 
a keda condena pa corupcion y malv- 
ersacion. 


Ta bon pa pueblo tuma bon nota di 
loke Corte den Prome Instancia a 
indica den su sentencia esta cu door 
di laga otronan corumpiele, Sevinger a 
bergonsa y debilita gravemente e confi- 
ansa cu mester tin den un gobierno cu 
ta actua na un manera integro. Hues ta 
subraya e echo cu door cu e corupcion 
aki a bira conoci esaki a resulta den 
daño grave na e imagen di Pais Aruba. 


Esaki mas cu claro tin su impactonan. 
Hues a indica cu door di esaki entre 
otro inversionistanan por aleha di haci 
inversionnan na Aruba. Banda di e dos 
puntonan ya menciona a keda enfatisa 
e echo cu Sevinger a uza su funda- 


cion politico pa su mes ganashi finan- 
ciero, loke ta atacha e confiansa di e 
ciudadano den politiconan. 


Pa mi persona e sentencia di diabierna 
ultimo a haci e mancha cu Sevinger ya 
caba tabata trece pa Parlamento bira 
aun mas grandi, mirando cu awor e no 
ta un sospechoso pero a keda condena 
berdaderamente. 
Lastimamente 
3 
dia despues di e sentencia aki ainda 
pueblo no a tende nada oficial di 
Partido AVP, Fraccion di AVP of di e 
miembronan di Fraccion di AVP pa loke 
ta trata e sentencia y e representacion 
di Sevinger como parlamentario. 


Mi ta haya na su lugar pa nan brinda e 
claridad necesario y of duna porfin nan 
opinion encuanto e impacto negativo 
cu e situacion grave aki tin pa e insti- 
tuto Parlamento. 


Ta un berguensa con partido AVP a sali 
celebra e sentencia caminda Sevinger 
a keda condena di corupcion y malver- 
sacion. Nan ta sigui brasa corupcion y 
sigui demostra nan decadencia. 


Poco dia atras miembro di partido 
Ryçond Santos do Nascemento, cu 
diripiente a mira e luz, a bisa AVP 
mester cuminsa tuma responsabilidad 
pa cu integridad y cuminsa demostra 
autoridad moral, cual segun Ryçond 
nan no tin. 


Esaki sigur mi no ta contradeci. Pregunta 
ta: Awor cu un miembro prominente di 
AVP, miembro di Parlamento a keda 
condena, partido AVP, Ryçond, Gerlien 
ta bay sali na defensa di e imagen y 
integridad di e instituto parlamento? 
Of nan ta puro palabra y nada di echo? 


Parlamentario Shailiny Tromp-Lee (MEP): 


Benny ta bay of Benny ta keda? 


AVP ta keto: Ryçond cu Gerlien ta bay para pa integridad awo? 

P 
rome Minister Evelyn Wever - Croes tabata 
orador invita pa Corte di Husticia, na un sim- 
posio titula: “E Futuro di Fiscalidad den e Par- 
ti Caribense di Reino”. E simposio ta dedica na 
despedida di Hues Mari de Werd cu tabata Aruba 
su prome hues di belasting. 


Den pasado Aruba a bringa duro pa haya e sistema 
di tin corte pa atende cu casonan di belasting y 
den esaki, Mari di Werd tabata nos prome hues. 
Prome Minister Wever - Croes conoce mr. de 
Werd prome cu el a bira hues como cu e tabata 
traha na Belastingdienst net despues cu Premier 
Wever - Croes a bay for di e departamento na 
aña 2004. 


Na ocasion di e simposio, Prome Minister 
Wever - Croes a hiba palabra elaborando riba 
tur esfuerso cu Aruba ta haciendo pa por tin 
un sistema di belasting mas simpel, mas husto 
y pa gobierno por haya su ‘fair share’ mas lihe. 
Ademas a papia di desaroyo di impuesto desde 
1986 te cu awo, kico tur a haci y esfuersonan pa 
baha e peso di belasting cu tin riba trahadonan, 
y pase mas riba impuesto indirecto cual ta un 
ehercicio cu ta logrando pero cu tin trabou ainda 
pa haci. 


Premier Wever - Croes a hiba palabra den simposio 
tocante futuro di fiscalidad den parti Caribense di Reino 


Por ultimo Prome Minister Wever - Croes a bisa cu e ta sumamente 
contento di a ricibi e invitacion di Corte di Husticia y pa por a gradici 
mr. de Werd y su famia pa tur loke el a haci pa Aruba. ‘E tabata un 
bon simposio, hopi interesante y cu hopi informacion cardinal, Prome 
Minister a termina bisando. 


Diamars, 18 April 2023 
AWEMainta 
COMUNIDAD 
11 


S 
KOA a habri su aplicacion pa e proximo aña escolar pa 
scolnan secundario. Bo yiu ta bay cuminsa ciclo basico 
otro aña? Esaki ta bo chens pa aplica na un scol cu ta resor- 
ta bou di SKOA. 


SKOA ta e organisacion di educacion mas grandi na Aruba y 
ta ofrece educacion di calidad halto cu un curiculo completo 
cu ta enfoca ariba desaroyo y crecemento di cada studiante. 
Como mayor bo por ta sigura cu bo yiu lo ricibi un educacion 
completo na SKOA. Si bo kier pa bo yiu experiencia un forma 
diferente pa siña y descubri su potencial aplica na SKOA! 


Awo por aplica digitalmente: 
Por aplica via website www.skoa.aw pa asina inscribi comple- 
tamente online. Por aplica via email na aplicacion@skoa. 
aw. Por aplica via WhatsApp na +297 748 5995 y sigui e 
pasonan pa completa e aplicacion. Ora di aplica mester pone 


bon atencion ariba e documentonan necesario pa asina por 
cumpli cu e proceso di inscripcion di cada yiu exitosamente. 
Pa mayornan cu ya caba tin yiu inscribi na un scol di SKOA 
por haci aplicacion di e yiu cu ta bay cuminsa basis via nos 
sistema di SAS. 


Si ainda bo tin duda of cualkier pregunta, tuma contacto cu 
nos pa asina nos guia abo como mayor cu e proceso di apli- 
cacion di bo yiu. Por haya mas informacion ariba nos website 
www.skoa.aw y tambe por yama nos directo na (+297) 523 
1800 durante orario di oficina. 


M 
inister Geoffrey Wever reciente- 
mente tabata tin e honor di hab- 
ri e workshop “Economics of Mutuali- 
ty” cu participacion di comerciantenan 
na Universidad di Aruba. Companianan 
ta bao di un presion creciente di em- 
pleado-, consumidor-, inversionista- y 
gobiernonan pa incorpora practican- 
an sostenibel. “Crea balor” mester ta 
basa riba beneficio di crea solucionnan 
pa e ser humano y medio ambiente, 
y no solamente beneficio financiero. 


E workshop “Business Leaders Shape 
Society Now and in the Future” ta 
forma parti di un programa dedica na 


Economics of Mutuality. Economics 
of Mutuality ta un innovacion riba 
tereno di maneho y inversion pa guia 
organisacionnan den nan transicion 
pa asina crea un balor mas grandi 
pa e ser humano y medio ambiente y 
tambe mas ganashi. Esaki ta un situ- 
acion “win-win” pa tur, un bene- 
ficio mutuo pa tur stakeholders. 


Den 2019 e economia di Aruba tabata 
8.3x biaha mas grandi cu e economia 
den 1986 midi den balor nominal. 
Pero si nos wak e balor nominal di e 
economia reparti over di tur habi- 
tante - Producto Interno Bruto per 
capita - esaki tawata 4.5x biaha mas 
grandi cu den 1986. Esaki ta menos 
cu e crecemento di e economia. 


Pa loke ta trata e balor real di e 
economia, of e calidad averahe di bida, 
esaki den 2019 esaki tawata 2.5x biaha 
mas grandi cu 1986 - dus un diferencia 
grandi. Esaki ta mustra cu aunke e 
economia di Aruba a crece, e calidad 
averahe di bida di nos habitantenan a 


keda hopi atras. Desde 2000 e desaroyo 
di e Producto Interno Bruto per capita 
real of calidad averahe di bida ta stagna. 


Mirando e necesidad y urgencia pa un 
modelo economico duradero, minister 
Geoffrey Wever a informa e participan- 
tenan cu a traha un ‘National Action 
Plan 2023-2025 Aruba’s Transition To 
A Sustainable And Inclusive Economic 
Model’. Recientemente esaki a wordo 
aproba door di conseho di minister 
y a ser presenta na Parlamento 
30 di maart y despues pa pueblo. 


Ta importante pa hiba e debate cu no 
por sigui desaroya nos economia na e 
mesun manera cu a haci e ultimo 32 
añanan si cifranan oficial ta demostra 
cu e calidad di bida di nos ciudada- 
nonan ta wordo negativamente afecta. 


Minister Geoffrey Wever ta gradici 
HopeAruba Movement Foundation pa e 
invitacion y por sigui conta cu su coop- 
eracion pa traha hunto pa un Aruba 
duradero. 


Minister Wever a presenta na Workshop riba Economics of Mutuality 


Experiencia e diferencia 
den educacion cu SKOA 

D 
urante e biahe pa atende IMF 
Spring Meetings na Washington 
DC, Minister Maduro a reuni cu e repre- 
sentantenan di Reino Hulandes na IMF, 
sr. Paul Hilbers y na Banco Mundial, sr. 
Koen Davidse. E mandatario a splica 
con ta bayendo cu Aruba su recuper- 
acion, kico ta e retonan nos dilanti y a 
indica cu Aruba, mescos cu hopi otro 
pais, ta buscando fondonan special pa 
por recupera di e pandemia. Minister 
Maduro a splica cu Aruba ta buscando 
un manera pa por organisa nos portfo- 
lio di debe externo na un miho manera. 


Sigur pa Aruba cu ta fia placa riba 
mercado 
internacional, 
ta 
masha 
importante pa organisa nos debe 
externo di un manera cu e no ta afecta 
e capacidad di pago di nos Pais. Aruba 
tin un bon ‘trackrecord’ di pago di su 
debe y ta conoci riba e mercado pa ta 
un fiado serio y prudente. Sinembargo 
pa por a surpasa e pandemia, Aruba 
a crea 916 miyon florin na debe cu 
Hulanda cu mester wordo paga bek. 
Aruba ta buscando opcionnan pa refi- 
nancia e debe aki na un manera cu e 


no ta afecta e capacidad di pago di nos 
Pais. Mirando cu IMF y Banco Mundial 
tin diferente programa pa yuda Paisnan 
supera e daño haci pa e pandemia, 
Minister Maduro a dicidi pa toca e tema 
di refinanciamento di Aruba su debe en 
general y particular e debe cu Hulanda 
cu 
e 
representantenan 
di 
Reino 
Hulandes na IMF y Banco Mundial. 


Aruba por conta cu yudansa den 
forma di Asistencia Tecnico 
Mester bisa cu Aruba no por conta 
cu fondonan special di IMF of Banco 
Mundial pa yuda den e fase di recuper- 
acion di e pandemia y tampoco pa por 
refinancia nos debe externo. Motibo 
ta cu Aruba ta forma parti di Reino 
Hulandes y como cu Reino Hulandes 
ta donor di IMF y Banco Mundial, e 
Paisnan den Reino mes no por conta cu 
e yudansa for di e fondonan special aki. 
Locual cu si Aruba por conta riba dje, 
ta e yudansa den forma di Asistencia 
Tecnico di IMF y Banco Mundial. Aruba 
a bin ta haya hopi yudansa tecnico e 
ultimo tempo riba tereno fiscal, presu- 
puestario y ta conta cada aña cu e 


evaluacion economico y financiero di 
e Article IV Mission di IMF. E aña aki 
tambe Banco Mundial lo ta yudando 
Aruba cu un ‘Expenditure Review,’ den 
cual asistencia tecnico ta wordo brinda 
pa repasa e gastonan di gobernacion y 
duna recomendacion con pa organisa 
esakinan na un manera mas eficiente 
y eficaz cu e meta pa reduci gasto di 
gobernacion. 


Minister Maduro ta duna relato di su biahe pa atende e IMF Spring Meetings na Washington DC: 


IMF y banco mundial ta keda yuda Aruba cu 
asistencia tecnico pa recupera di e pandemia 


Mirando cu Aruba no ta bin na remarke pa fondonan special na IMF y Banco Mundial 


D 
epartamento di Aduana ta informa cu nan oficinanan lo ta cera en conexion cu e 
siguiente fechanan Oficial di Fiesta/Conmemoracion y ATV dag obligatorio: 
• Diahuebs 27 di april 2023 en conexion cu Dia di Rey 
• Diabierna 28 di april 2023 en conexion cu ATV dag obligatorio 
• Dialuna 1 di mei 2023 en conexion cu Dia di Obrero 


Tur servicio pa clientenan y publico en general lo reanuda diamars 2 di mei 2023 
desde 7.30’or di mainta. Departamento di Aduana ta haci un suplica na tur cliente 
pa tuma bon nota di e anuncio aki y pa pidi servicio na tempo pa preveni tardansa. 


Departamento di Aduana ta cera en conexion cu Dianan 
Oficial di Fiesta/Conmemoracion y ATV dag obligatorio 

C 
u sosten di Gobierno di Aruba, Wayne State College den 
colaboracion cu Instituto Pedagogico Arubano (IPA) a 
cuminsa na januari 2020 cu e prome cohort (Aruba 01) di 
e estudio Master of Science in Education (MSE): Curriculum 
& Instruction - Instructional Leadership. Recientemente e 
prome cohort a finalisa e estudio. E grupo ta consisti di al- 
gun maestro y cabesante di diferente scol basico, docente di 
enseñansa avansa y un experto den guia di maneho di scol. 


Dia 5 di april, e 11 profesionalnan den educacion a completa 
nan estudio di MSE cu un ‘Capstone Fair’. Nan capstone 
tabata un exposicion den cua nan a presenta y promove e 
5 pilarnan (Action Research, Constructivism, Community, 
Diversity & Reflection) y conceptonan principal di e estudio. 
Tambe nan a splica con nan ta aplica loke nan a siña den 
nan practica diario y con nan ta beneficia e alumnonan, 
maestronan, scol y educacion na Aruba en general. 


Pa e ocasion aki e Dean di Wayne State College Dr. Nick 
Shudak, e coordinador di e estudio di Master Dr. Johanna 
Barnes y un representante di e Higher Learning Commission 
Dr. Kim Linduska a bishita Aruba. Nan tabata hopi impre- 
siona pa e profesionalismo y entusiasmo di e 11 profe- 
sionalnan aki. Minister di Enseñansa y Deporte Endy Croes, 
a felicita e graduadonan y a enfatisa e importancia di e 
estudio aki pa educacion na Aruba. Directorado di IPA, y e 
dos facilitadornan Darrelyn Maduro MSc y Roke Hoen MSc, 
tambe ta orguyoso di e grupo Aruba 01 y ta felicita e grupo 
completo cu ta; Charmaine Tromp - Maduro, Emilaine Giel, 
Franklin Richardson, Nadia Maduro, Regina de Kort, Rachel 
Werleman, Ruzischka Tromp, Tamara Hamlet, Sherissa Tsu, 
Swinda de Cuba - Arendsz & Zuleika Fernandes Perna - Silva. 


Un grupo nobo ta start na augustus 
Despues di e exito aki, Wayne State College y IPA lo cuminsa 
un siguiente grupo na augustus binidero. E estudio di MSE 
tin un duracion di 2 aña. Abo tambe kier aporta na innovacion 
den nos enseñansa y exito di nos muchanan/ hobennan? E 
ora e estudio di MSE ta algo pa bo. 


Pa por participa na e estudio di MSE bo mester tin: 
1. diploma na nivel HBO of WO y ta certifica pa duna les den 
enseñansa; 
2. experiencia den enseñansa cu un minimo di tres aña; 
3. of certificado pedagogico didactico cu minimal 5 aña di 
experiencia riba tereno di enseñansa. 


Si bo no ta para dilanti klas actualmente bo lo mester percura 
pa bo tin acceso na un scol p’asina bo por cumpli cu e tare- 
anan di e estudio. Inscripcion ta tuma luga online. Bishita 
www.ipaaruba.com, bay na aanmelden y scoge pa Master of 
Science in Education (MSE) y sigui e instruccion. E ultimo 
dia pa inscribi pa e estudio aki ta 20 di april 2023. 


Pa mas informacion por bishita nos website www.ipaaruba. 
com y si ainda tin cualkier pregunta, por tuma contacto cu 
Studenten Services na 5243100. 


11 Profesional den educacion a finalisa e 
estudio ‘Master of Science in Education’ 


Si bo kier ta den e siguiente grupo, aplica awo 

D 
iahuebs, 13 di april tabata un dia masha spe- 
cial pa Cruz Cora Aruba, na momento cu a 
sorprende Sra. Marieta Wanopa pa su 50 aniver- 
sario como boluntario di Cruz Cora. Pa e ocasion 
aki, Directora di Cruz Cora Hulanda, Sra. Marieke 
van Schaik, a haci un bishita y trece Marieta su 
pin special di 50 aña for di Hulanda. Marieta 
ta un ehempel, un inspiracion y un mentor pa 
henter Cruz Cora Aruba y pa hopi generacion di 


Masha pabien sra. Marieta Wanopa 


boluntario. Marieta, masha masha danki pa e 50 aña di dedicacion y amor 
pa yuda nos comunidad. PABIEN! 


Exprodesk ta invita tur Musico pa participa 
na e webinar ‘ChatGPT for Music’ 


D 
epartamento di Asuntonan Economico, Com- 
ercio y Industria pa medio di su unidad Ex- 
prodesk ta invita tur artista di e industria di mu- 
sica pa participa na e webinar ‘ChatGPT for Mu- 
sic’ riba dialuna 24 di april pa 6.00 pm online via 
ZOOM. Participacion ta completamente gratis. 
Solamente mester registra via e siguiente link: 
https://cutt.ly/CHATGPTMUSIC 


E webinar aki, cu ta specialmente pa tur musico 
lo trata e uzo di ChatGPT pa medionan social y 
Youtube. ChatGPT ta un ‘chatbot’ di inteligencia 
artificial (AI) desaroya pa ‘OpenAI’ y lansa na 
november 2022. Join nos y bin siña mas con 
ChatGPT por yuda bo como musico pa crea dife- 
rente tipo di contenido y publicacionnan riba red 
social. 


Pa ricibi mas informacion riba e webinar ‘ChatGPT 
for Music’, por tuma contacto cu Sra. Sharon 
Meijer di Exprodesk na s.meijer@deaci.aw. No 
perde e oportunidad aki! 

E 
ntrante dia 1 di mei 2023 tin un cambio riba 
orario di biblioteca na San Nicolas. Entrante 
dia 1 di mei biblioteca San Nicolas ta habri di- 
aluna, diaranson y diabierna di 8or pa 5or di at- 
ardi. Diamars y diahuebs biblioteca San Nicolas 
ta cera mainta y habri di 1or di merdia pa 7or di 
anochi. Gerente di Biblioteca Nacional Aruba ta 
spera cu por ofrece mas hende cu ta traha den 
dia oportunidad pa bishita biblioteca despues di 
trabou, riba diamars y diahuebs. 


• Dialuna: 8 AM – 5 PM 
• Diamars: 1 PM – 7 PM 
• Diaranson: 8 AM – 5 PM 
• Diahuebs: 1 PM – 7 PM 
• Diabierna: 8 AM – 5 PM 


D 
iahuebs 27 April 2023 ta e dia cu nos ta celebra 
Koningsdag den Reino 
Hulandes. Fundacion Centro Famia Piedra Plat ta 
preparando un actividad specialmente pa mucha pero 
cu mayornan / adultonan tambe por disfruta. 
Aruba Disney Recreation lo t’ey cu su atraccionnan, 
Payasonan, Dino Jump, 
Face Painting, Just Dance Game, Speeltuin, Popcorn y 
Mucho Mas. Por uza tur e atraccionnan cuanto biaha 
cu bo kier. 


Entrada ta inclui: Pan cu hamburger, Pan cu hotdog of 
Salchipapa + Juice y Fruta y tur e atraccionnan di Aruba 
Disney Recreation, y cada ora lo saca door prijsnan 
hopi atractivo. E diversion ta pa grandi y chikito. 


Tambe apart lo tin un vlooienmarkt e dia aki cu e opor- 
tunidad pa personanan cu kier bin bende nan artic- 
ulonan manera, paña, articulonan di cas, di auto, 
artesania, cos dushi, mata, fruta, rommelmarkt, etc., 
etc. 


Tuma contacto na Tel: 5855544 / 699-5545. Piedra 
Plat 50. (Net banda di Compleho Deportivo Franklin 
Bareño) www.centrofamiapiedraplat.com 


Cambio di orario pa biblioteca San Nicolas 


Na piedra plat for di 8:00am pa 1:00pm 


Actividad pa mucha Dia di Rey 


Diamars, 18 April 2023 
COMUNIDAD 
16 
AWEMainta 


‘M 
i no sa na unda, pero tur hende homber y vooral ho- 
ben mester haya Best Dad Ever’. ‘Ami ta bai ta since- 
ro, mi ta haye un lastima cu e ta termina awe’. Dos tata ta 
duna nan opinion ariba Best Dad Ever. 


For di 28 di februari te cu 28 di maart ultimo 6 tata a participa 
na e proyecto Best Dad Ever y a finalisa Best Dad Ever cu un 
certificado. Best Dad Ever ta un proyecto caminda durante 
10 sesion tatanan ta traha ariba nan habilidadnan pa ta 
un mihor tata di locual cu nan ta caba. Best Dad Ever ta 
stimula e participacion di hende homber den educacion di 
nan yiunan. 


Estudio haci na Aruba na 2012 a mustra cu e relacion entre 
tata y yiu na Aruba lo ta zwak. Esaki a pone cu Fundacion 
Telefon pa Hubentud Aruba a laga haci un estudio na 2016 
mas profundo pa asina aki haya un mihor bista di kico 
tatanan ta pensa di nan rol den educacion di nan yiunan. Un 
di e resultadonan di e estudio ta cu tatanan kier ta mas invo- 
lucra cu educacion di nan yiunan. Debi na esaki Fundacion 
Telefon pa Hubentud Aruba a crea Best Dad Ever na 2016 
y a cuminsa cu implementacion di Best Dad Ever na 2017. 


Durante 10 sesion, 20 ora, a trata diferente tema cu e 
tatanan. Algun temanan cu ta parti di e sesionnan ta por 
ehempel: impacto di un tata, planea famia, duna cuido, 
violencia etcetera. Otro partnernan cu tambe tawata tin un 
rol durante algun di e sesionnan ta Famia Planea, psicologo 
Meliza Lopez y partera Michael Quandt. 


E 6 tatanan cu a participa a termina cu un certificado como 
muestra di nan participacion na Best Dad Ever y a fortalece 
nan habilidadnan y a añadi habilidadnan nobo pa asina por 
ta un mihor tata ainda. 


Durante e aña aki ainda lo tin 4 otro grupo di tata cu lo 
participa na Best Dad Ever. Tambe na e isla di Saba lo cuminsa 
cu implementacion di Best Dad Ever e aña aki. Mas despues 
durante 2023 training lo ser duna na trahadonan social na 
e isla di St. Eustatius pa asina nan cuminsa cu implemen- 
tacion di Best Dad Ever den 2024 na e isla di St. Eustatius. 
Un gradicimento ta bai na Aruba Airport Authority N.V., 
Web Aruba N.V., Setar N.V. , The Salamander Group, Famia 
Planea, Meliza Lopez y Michael Quandt. 


Pa mas informacion tocante Best Dad Ever por tuma 
contacto cu Fundacion Telefon pa Hubentud Aruba via nos 
website: 131.aw, Instagram: Instagram: 131aruba, face- 
book: https://www.facebook.com/telefon.hubentud/, email: 
telhubentud@gmail.com of telefon 5886138/ 5884011. 


Otro grupo di tata a participa na Best Dad Ever cu exito 

D 
iasabra ultimo a tuma luga e di dos edicion di 
e festival “One Healthy You” riba e strip di Ea- 
gle Beach. Minister di Turismo y Salud Publico Sr. 
Dangui Oduber tabata presente y ta aplaudi e ini- 
ciativa aki, e ta yuda sigur pa conscientisa e co- 
munidad pa hiba un bida mas saludabel. 


E mandatario a menciona cu e festival aki ta cuadra 
cu e vision cu tin pa cu salud publico. Aruba tin su 
plan nacional di prevencion y recien na januari a 
tuma luga e apertura di “Healthy Lifestyle Center”. 
E centro aki ta specialmente dirigi pa yuda tur 
persona cu ta riba 18 aña con pa hiba un bida 
mas saludabel. Nan ta duna guia manera plan di 
nutricion, plan di ehercicio y na forma gratis. 


Minister Oduber a elogia e festival caminda tabata 
tin diferente booth di diferente fundacion cu ta 
brinda informacion gratis. Informacion pa consci- 
entisa e comunidad cu ta hopi necesario pa por 
hiba un bida mas saludabel. Tambe den festival 
tabata tin diferente actividadnan deportivo cu 
mucha te cu adulto por a participa, tabata tin 
hasta e oportunidad pa ricibi un masashi. 
E festival aki a yuda tur cu a participa tin un diasabra 
activo fisicamente cu sigur ta promove salud. 
Manera ta conoci “World Health Organization” ta 
conseha pa participa na un actividad deportivo 
minimo 30 minuut pa dia pa por tin un bida mas 
saludabel. Minister Oduber ta kere den conscien- 
tisacion, e ta hopi importante pa yega na e meta 
pa baha e cifra di mortalidad y pa tin un comun- 
idad mas productivo. 


Minister Oduber a menciona cu Ministerio di 
Salud Publico su tarea ta pa duna informacion 
y pa promove salud atraves di e plan nacional di 
prevencion. Pa e motibo aki ta sostene e bunita 
iniciativa aki y ta spera cu esaki crece aun mas pa 
e siguiente edicionnan den futuro. 
Minister Dangui Oduber ta gradici e organisado di 
festival di “One Healthy You” pa bin cu e iniciativa. 
Danki tambe na tur e fundacionnan cu a forma 
parti di e festival y na tur e participantenan pa 
haci esaki un exito. 


Minister Dangui Oduber: 


Festival di “One Healthy You” tabata 
un exito, danki pa promove salud 

WILLEMSTAD - Diabierna 14 di april 2023, e sospechoso di inicial U.L.W. 
a keda detene na Republica Dominicana. Ministerio Publico di Corsou a haci 
un peticion di extradicion di U.L.W. na autoridadnan di Republica Dominicana 
den cuadro di e investigacion di gran escala yama Themis. Investigacion 
Themis bou di direccion di Ministerio Publico Corsou y Ministerio Publico 
St. Maarten, ta wordo ehecuta dor di un team di recherche conhunto cu ta 
consisti di miembro di RST y di miembro di cuerponan policial di Corsou, 
St. Maarten y Aruba. Ta sospecha U.L.W. di entre otro participacion na e 
organisacion yama No Limit Soldier (NLS). Esaki ta un colaboracion crim- 
inal cu ta responsabel pa diferente likidacion y asesinato cu a ser comete 
den Reino Hulandes y tambe na otro paisnan. Tambe ta sospecha e organ- 
isacion di tin hopi tempo caba involucra den traficacion internacional di 
droga. Un parti di e investigacion Themis ya a keda presenta dilanti hues 
den Corte di Prome Instancia na Corsou y entretanto cuater sospechoso 
a keda condena. Dos di e sospechosonan a bay den apelacion. Luna pasa 
a sigui cu tratamento di Themis den corte di apelacion na Corsou. Na e 
momento aki tin cuater sospechoso cu ta wordo persigui den Corte di 
Prome Instancia. Mientrastanto den cuadro di extradicion, a extradita e 
sospechoso C.S.H. cu tabata dos aña cera na Reino Uni. 


I.Nicolina a sali liber den apelacion 


Abogado mr. Ulrich Dickens a gana e caso den apelacion 


WILLEMSTAD - Anteriormente e ciudadano I. Nicolina (30 
aña di edad) a keda acusa di ladronician comete dianan 26 y 
27 di augustus 2021. Pa loke ta trata e fecha 26 di augustus 
lo mester a trata di ladronicia di 1 telefon mobil di marca 
Samsung colo cora, 1 potmoni colo bruin cu contenido, 1 
laptop blauw di marca HP, mas un potmoni cu identidad. E 
suceso aki tabata na Caracasbaaiweg. 


Pero ya durante tratamento di e caso aki na nivel di corte 
di prome instancia hues a yega na e conclusion cu e prue- 
banan contra di I. Nicolina ta insuficiente di manera cu el 
a sali liber e caso ei. Sinembargo, e acusado I. Nicolina a 
keda condena pa e atraco comete dia 27 di augustus 2021 
cu a encera ladronicia di 1 television di colo, marca Samsung 
Plasma, 1 telefon mobil marca Samsung A30 cu su estuche 
colo cora, 3 boter di cerbes Zulia, un cantidad di prenda, 
1 slopi di cusinchi, algun bleki di refresco, mas e suma di 
75 florin. Dononan di e mercancianan ariba menciona ta 2 
ciudadano (rumannan) di fam Lucio, caminda e atracadonan 
a drenta e cas cu caranan tapa, menasando e duo di fam 
Lucio, gritando violentamente pa placa y prenda, pero tambe 
menasando cu un balki di palo of en todo caso cu un obheto 
duro, mandando e duo pa habri e porta di cas aya na Caya 


Telegram. Otronan envolvi den e atraco aki, segun e docu- 
mentonan ta di famnan de la Cruz, Vrutaal, Gonzalez, Filicia 
y Rhoda. Procurador general durante tratamento di e caso 
aki den apelacion a pidi pa mantene e sentencia, manera 
dicta pa corte di prome instancia. Procurador general a 
demanda un castigo di prizon di 4 aña. Tabata e testigo di 
fam Paula (femenino) cu a declara na polisnan cu ta Nicolina 
ta autor di e plan pa tira e atraco, ta Nicolina a mustra ta na 
cua adres mester tira e atraco, pero Nicolina mes no tabata 
presente na e atraco. Despues di e atraco Nicolina tambe a 
bebe e bebidanan horta. 


Tin duda den e declaracionnan di Paula, ademas no por saca 
for di e declaracionnan di Filicia cua tabata e aporte di real 
di Nicolina den e totalidad, esta si ta berdad e persona aki ta 
autor di e plan pa tira e atraco. 
En todo caso e tres huesnan mr. R. Veldhuisen (presidente 
cu a dirigi e sesion aki den apelacion), mr. S. A. Carmelia 
y mr. W.J Geurts-de Veld a conklui cu Nicolina mester sali 
liber di tur acusacion contra dje, como tal segun e trio di 
huesnan e detenido Nicolina mester bay den pleno libertad 
y ta keda absolve di pago di daño y perhuicio demanda pa e 
rumannan Lucio. 


WILLEMSTAD - Diadomingo tabatin un 
incidente hopi sensurabel riba tereno di 
baseball di mucha caminda mayornan a 
agredi un umpire despues di un wega entre 
Pariba y Pabou. 
Den prome instancia e team di Pabou a gana 
y den e wega di atardi un umpire a haci un 
call y e coach di Pabou a coba mama dje 
umpire. 
Pabou tabata gañando pero a bin perde na 
final y fanaticonan a dicidi di bay atende cu 
e umpire y mayornan tambe a cay aden pa 
bati e umpire. 
E cos aki ta pone nos corda riba loke a pasa 
den fin di siman na Hulanda caminda durante 
un partido di futbol hubenil e muchanan a 
bati referee lage tur na sanger. 


Mayornan a 
bringa cu Umpire 
di wega hubenil 


Irving Nutto Wawoe detene 
na Republica Dominicana 

Fortaleza Pa Famia 


ESUN cu desprecia instruccion lo paga p’esey, ma esun cu teme e mandamento lo wordo recompensa (Proverbionan 
13:13). 


No tin nada mas doloroso, ora hende sa masha bon cu nan ta bay contra palabra di Dios, y nan ta haci otronan daño, pero 
nan ta persisti den nan capricho, y curason duro, y no ta tene cuenta cu Dios. E ta keda manera un yiu cu sa masha bon , 
cu e mester cumpra remedi pa su mama, cu ta hopi malo na cama pero e ta bebe e placa, of un tata cu sa masha bon, cu 
su yiu chiki mester di remedi y cuminda, pero toch e uza e placa na droga. 


Ignora y rechasa Dios ta hiba nos na rebeldia y idolatria, ta haci hende sinberguensa, y sin bo mes por pensa, bo ta perde 
tur clase di respet pa bo mes y otronan, pasobra ningun hende ta haci bofon di Dios. No ta tempo mas di haci wega, pero 
den e tempo cu nos ta bibando nos tin di cuminsa, splica nos yiunan for di chikito, kico ta e consecuencia di falta di respet, 
ignora, rechasa, no reconoce y haci bofon di Dios. Pasobra nos tur sa y ta mirando tur momento cerca nos mes y rond 
mundo e dolor cu ta existi. Kico Bijbel ta bisa cu lo pasa cu hende cu no ta reconoce, pero ta rechasa y ignora Dios? 
Den cual peliger nan bida ta core? 


Ma mescos cu nan no a haya necesario pa reconoce Dios, Dios a entrega nan na un mente perverso, pa haci cosnan cu no 
ta cumbini, Nan ta yen di inhusticia, maldad, golosidad, perversidad, yen di envidia, matamento, pleito engaño, malisia, 
nan ta hacido di redo, calumniado, odiado di Dios, grosero, arogante, gabado, inventado di maldad, desobediente na 
mayornan, sin comprendemento, inconfiabel, sin amor, sin misericordia, y maske nan conoce e ordenansa di Dios, cu esnan 
cu ta practica e cosnan asina merece morto, nan no ta solamente haci mesun cos, ma cu gusto ta duna aprobacion, tambe 
na esnan cu ta practica e cosnan aki (Romanonan 1:28-32). 


Den Oseas 4:6+7 e palabra di Dios ta bisa lo siguiente; Mi pueblo ta wordo destrui pa falta di conocemento, 
Pasobra bo a rechasa conocemento, Ami tambe lo rechasa bo di ta Mi saserdote. 
Como cu bo a lubida e ley di bo Dios, Ami tambe lo lubida bo yiunan. 
Mas nan a multiplica, mas nan a peca contra Mi, lo Mi cambia nan gloria den berguensa. 


Ora Dios pone un yamada riba nos bida pa educa Su Pueblo, y prepara Su pueblo, pa Su binida, nos ta responsabel dilanti 
di Dios, pa esey, y nos mester bisa e berdad, y no preocupa, ken ta rabia of ken no ta gusta, pasobra ni maske kico cu nos 
haci nos no por sconde e berdad di Dios. 


Dicon tin tanto problema den nos comunidad? 
Dicon tin tanto divorcio? 
Dicon tin tanto famia kibra? 
Dicon tin tanto mucha y hende grandi den rebeldia? 
Dicon tin tanto violencia relacional, of violencia domestico? 


E problema no ta placa, e no ta falta di trabao, e ta e gran necesidad di Dios den curason di hende, hende a bandona y 
rechasa Dios, gara na material y inmoralidad, y conociendo Dios, nan ta haci bofon di Dios. 


Den Juan 3;36 e palabra di Dios ta bisa lo siguiente: Esun cu kere den e yiu, tin bida eterno, ma esun cu no obedece e Yiu 
lo no mira bida, ma e furia di Dios ta keda riba dje. 


Den Juan 12:48 ta para skirbi: Esun cu rechasa Mi y no ricibi Mi palabranan, tin un cu ta husg’e y e palabra cu Mi a papia, 
esey lo husg’e den e ultimo dia. 


Sinceramente, Pastor Marcel Balootje 


Ta hopi doloroso pa ignora y rechasa Dios 

‘Mi kier primi boso duro den mi brasa y 
murmura den cada 
horea pa celebra bida, e ta cortico.’ 


A bay laga nos den Señor 
e pilar di nos famia: 


Aerialo “Yeyo” 
Buckley 
*31-05-1938 – †14-04-2023 


Na nomber di su: 
Señora: 
Magda Irene Buckley Westerburger 


Yiunan: 
Nestor Buckley 
Aldrin Buckley 
Waldrin Buckley & Caresse Arends 


Mane yiu di cas: Naomi Grep-Augustin. 


Rumannan: Maria (Vallecita) Croes Buckley 
y famia 
Ramon Buckley y famia 
Aida Ledezma Buckley y famia 
Lilia Ras Buckley y famia 
Miriam Buckley y famia 
Olga Buckley y famia 
Sonia Mc. Gowty Buckley y famia 
Angelina Buckley 


Nietonan: Nagela Buckley y Elton Figaroa 
Stephanie Buckley 
Rose Eileen Buckley 
Aldwayne Buckley 


Bisnieto: Thiago Matteo Aurelio Figaroa 
Buckley 


Mamanan di su nietonan: Lina Homsi 
Rozetti Schouten-Dijkhoff 


Swa y cuñanan, subrino y subrinanan, primo 
y primanan, bisiñanan di Companashi y 
Wayaca Residence, amigonan di cas, 
demas famia, amigo y conoci. 


Famianan: 
Westerburger, Croes, Meeuwis, Swean, 
Ledezma, Ras, Kelly, Zaandam, Mc. Gowty, 
Maduro, Lee, Guilarte, Navaro, Luces, 
Jimenez, Augustin, Kock, Jie-Sam-Foek, 
Joseph, Homsi, Dijkhoff, Figaroa, Arends, 
Petronia, Toppenberg, De Lange, De Cuba, 
Escalona, Betancourt 


Su dokternan: 
Augustin Garcia 
Ali Garcia 
Rollyn Angela 


Insam: Departamento di Dialyse, Wit Gele 
Kruis: Lite-Life, Broeder G. Maduro 


Lodge El Sol Naciente #113 & OES Order of 
the Eastern Star Aruba Chapter 2. 


Acto di despedida ta tuma lugar dia 20 
di april 2023 di 9 am pa 12 pm di mainta 
na Royal Funeral Home. Despues ta sigui 
cremacion den seno familiar. 


O Hesus, bo a muri, 
pero e Fuente di bida a brota pa 
Almanan, I e oceano di bo misericordia 
a habri pa henter mundo. 


O Fuente di bida, o infinito Misericordia 
Dibino, cubri henter mundo, y hasi bo 
mes bashi riba nos. 


A fallece cristianamente nos ruman y 
omo stima: 


Ciriaco Paesch 
Mihor conoci como: “Cheya” 
*08-08-1939 - †14-04-2023 


Na nomber di su: 


Mayornan: †Maria y †Antonio Paesch 


Rumannan: 
†Antonio y †Juliana Webb 
Cornelia y †Esteban Boekhoudt 
Lucia y George Pontilius 
Angelina Paesch 


Ruman di criansa: 
Luvia Webb y Roy Tromp 


Subrina y subrinonan: 
Maria “Mary” y Armando Ramada, 
Ingrid y Roland Croes, Egbert Pontilius, 
Jorge y Ibely Pontilius, Eduard “Eddie” y 
Mila Webb, Reangelo Webb 
Rachella y Dayron Werleman 


Sobre subrina y sobre subrinonan: 
Sueyenne Croes y famia, Ginayla 
Ramada y Jason y famia, Raybert 
Ramada, Emon Webb y famia, Eduard, 
Aiden, Julienne, Darella, Annabella 


Madrina y padrino, primo y primanan, 
ex coleganan di Fantastic Garden. 


Demas famianan: 
Paesch, Webb, Boekhoudt, Pontilius, 
Tromp, Ramada, Croes, Werleman, 
Boscan Rivero, Braaf, Britten, Farro, Hooi, 
Perez, Matos, Krozendijk, Kelly, Monsalve 
Deulofuett 


Nos ta pidi nos disculpa si den nos 
tristesa nos por a lubida algun famia. 


Acto di entiero lo tuma lugar Diabierna 
21 april 2023 na misa Santa Filomena 
Paradera di 2 pm- 4 pm y despues lo 
Sali bai pa Santana Catolico Kranwinkel 
na Paradera. 


Nos ta lamenta cu despues di entiero 
nos no por ricibi bishita di condolencia 
na cas. 


“Dios ta amor... y amor ta Dios, 
maske mi no ta na e mundo aki, 
tur dia lo mi ta banda 
di boso Curazon, 
mi por stens di loke Señor ta hasi” 
Salmo 33 


Cu dolor na nos curason, nos ta participa 
fayecimento di nos ser stima: 


Sra. Tamarah Maria 
Kingsale-Laclé 
Cariñosamente yama “Tamy” 
*12-02-1975 - †12-04-2023 


Na nomber di su 
Mayornan: † Clara Laclé-Leon & † Michael Laclé 


Esposo: Hubert Kingsale 


Yuinan: 
Christiaan & Stephany Kingsale 
Derrick Kingsale 
Christian Pereira 


Rumanan: 
Zaida Bruges y fam 
Juanita Laclé & Eric Sneek & fam 
Amador & Judella Laclé & fam 
Pierre & Cecilia Laclé & fam 


Suegra: Marie Liliane Kingsale Jean-Baptiste 
Swa: Eugene Kingsale & Mirla de Cuba y famia 


Primo stima 
Julito Fernandez 


Amistad di cas: 
Gloria Mosquera Peña y Maria Peña 


Amiganan serka: 
Naty, Sol, Char, Shar, Edith, Analia y Zarina 


RBC – CSC department y demas coleganan 


Sobrino y Sobrinanan - Primo y Primanan – 
Comer y Compernan – Madrina y Padrino nan 
- Amigo y Amiganan – Bisiña y Conocirnan 


Famia: 
Kingsale – Laclé – Leon – Bruges – Sneek – Bislik 
– Tromp – Bedoya – Jean Baptiste – De Cuba – 
Fernandez – Miranda – Fuente – Quandt – Llanes 
– Holsman – Mosquera – Peña – Arango – Salazar 
Vargas – Damis – Dumfries – Paillant – Guerrier 
- Oduber – Croes y demas famia na Aruba, 
Colombia, Venezuela, Merca y Hulanda 


Ta invita pa asisti na e anochi di condolencia 
cual lo tuma lugar Diaranzon 19 di April 2023 di 
7or pm pa 9or pm na Aurora Funeral Home. 


Ta invita pa acto di entiero cu lo tuma lugar 
Diahuebs 20 April 2023 di 2or pm pa 4or pm na 
Aurora Funeral Home 


Cremacion lo tuma lugar den seno familiar. 


Enbes di flor of krans un donacion na Wilhelmina 
Kankerfonds lo ta altamente aprecia, lo tin un 
box disponibel. 


Deseo di Tamarah ta pa bisti colornan alegre. 


Nos ta lamenta cu despues di entiero nos no por 
ricibi bishita di condolencia na cas. 
Nos ta pidi nos disculpa si den nos tristesa nos 
por a lubida algun famia. 

Confia den Señor, hasi bon, 
habita tera y keda fiel. 
Busca bo goso den Señor y l’e duna bo tur 
loke bo curason por desea. 
Salmo 37: 3-4 


Despues di un bida alegre y contento a bay 
laga nos na un bunita edad di 92 aña 


Justa 
Teresa Paublini 
Cariñosamente yama: “Tica” 
12-04-1931 - †12-04-2023 


Ayudante manera yiu: 
Omaira Piña 


Primo(a)nan: 
Fredy Tromp 
Buchi Tromp y famia 
Glenda Tromp y famia 
Cathalina van der Biezen y famia 
Vda. Helena Tromp y famia 
Frederika Tromp y famia 
Vda. Arentina Lacle-Tromp y famia 
Maria Cardoze- de Haas y famia 
Nanana Tromp y famia 
Famia paublini na Venezuela 
Edriet Leon y famia 
Luis Henriquez Gonzalez y famia 


Amigo(a)nan di cas: 
Elsy Toppenberg y famia 
Marlen Pablo y famia 
Elsa de Castro de Gonsalez 
Herburt Toppenberg y famia 
Maikel Quant y famia 
Bibi Arends y famia 
Maritza Odor y famia 
Leonardo (Buchi) Henriquez y famia 
Jony Flemming y famia 
Fanny de la Rosa 
Vda. Ludwina Vis y famia 
Dinacho Sussebeek y famia 
Yvon Tromp y famia 
Phill Odor y famia 
Celsa Croes y famia 
Minister Andy Croes y famia 
Sandra Croes y famia 
Edmond Croes y famia 


Ihanan mucho hopi pa menciona 


Famia, amistadnan y bisiña: 
Paublini, Toppenberg, Pablo, de Haas, 
Cardoze, Solognier, Paula, Odor, Kock, 
Lacle, Tromp, Dias, van der Biezen, Farro, 
Gonzales, Sussenbeek, Abdoel, Khan, Leon, 
Krozendijk, Bareño, Macho, Henriquez, 
Arends, Vink, Vis, Abath, Comenencia, 
Croes, Kelly. 


Ta invita pa e acto di condolencia y entiero 
cu lo tuma lugar diamars 18 di April 2023 na 
misa Pro Catedral San Francisco de Asis di 
2’or pa 4’or di atardi, despues saliendo pa 
Santana catolico na Playa. 


Disculpa nos pero despues di entiero nos no 
por ricibi bishita di condolence na cas. 


Mi no a muri, ta pesey mi no a bisa ayo. 
Ma djies habri mi halanan, 
y bula bay keiro. 
Boso a keda atras, 
no laga tristeza domina boso. 
Keda uni cu otro pa mi alma, 
esey lo ta un alegria. 
Recordanado mi cu hopi amor. 
Cu dolor na nos curazon, nos ta anuncia 
fayecimento di nos ser keri: 


Rolando 
Jacobo Arends 
Mihor conoci como “Nando” 
*21 mei 1956- 14 april 2023 


Na Nomber Di Su: 
Compañera: 
Aileen Wever Y Famia 


Su Rumannan: 
Jolanda Kelly-Arends Y Juan Kelly Y Jiu 
Sr.Vda. Filomena Kelly-Arends Y Jiunan 
Albertico Arends Y Irene Lacle Y Jiunan 
Fransisco Arends Y Ingrid Y Jiunan 


Amigonan Di Cas: 
Bea Winterdaal, Ita Winterdaal, Theo 
Erasmus, “Don Co” Everon, Martin Jacobs, 
Renny Odor, Bio Geerman Y Demas 
Amigonan Cu Ta Hopi Pa Menciona. 


Demas Tanta Y Omonan, Primo Y 
Primanan, Sobrino Y Sobrinanan, Sobre 
Sobrino Y Sobrinanan 


Demas Famia: Arends, Thiel, Kelly, Erasmus, 
Werleman, Ruiz, Falconi, Hernandez, Diaz, 
Everon, Tromp, Flanegien. 


Despensa nos si den nos tristesa nos 
por a lubida un of otro famia, amigo y 
conocirnan di cas. 


Ta invita pa e acto di despedida y 
cremacion, cu lo tuma luga na aurora 
funeral home, diaranson 19 di april 2023 di 
9’or- 11’or di mainta. Cremacion ta tuma 
luga de ceno familiar. 


Nos ta lamenta cu despues di cremacion 
nos no por ricibi bishita di condoleencia na 
cas 


Dios a tira un bista den su jardin y a 
topa un espacio bashi,Despues su Mirada 
a pasa ariba tera y a mira bo cara cansa 
El a pone su brasa rond di bo y a hibabo 
pa bo por sosega. Esta bunita ta Dios su 
jardin. E ta scohe solamente e mihor. 


Conforme cu boluntad di Dios ta anuncia 
fayecimiento di: 
Venancio Kock 
Mihor conosi como: ‘Nancho ‘Good People’ 
*13-02-1937 †12-04-2023 


Na nomber di su: 
Mayornan: †Carmen Clemencia y † Andres Kock 


Casa:†Juliana Beatrix Kock-Jacupucci ’Betty’ 


Yiu nan: 
Lienchi y †Jossy Giel y yiunan. 
Pedro y Tailandia Kock y yiunan. 
Jacinto y †Judith Kock y yiunan. 
Carmensita y Benjamin Cornelio y yiunan. 
Jacobo y Linda Kock y yiunan. 
†Roland y Yoalis Kock y yiunan. 
Claudia Kock y Oswin Felipa y yiunan. 
Anuschka y Juancho Ignacio y yiunan. 
José y Ana Kock y Yiunan. 
Rudy y Sharela Kock y yiunan. 
Mayra y Chou V/der Linde y yiunan. 


Mescos cu Yiu: 
Luis Alfredo y Marian Muñoz y Famia. 


Rumannan: 
†Isenia y † Jaco Curiel y famia, †Marcela y 
†Epifanio Geerman y famia, †Rosa y Tanzi Willems 
y famia, †Sebastiana y †Bertran Croes y famia, 
† Ana Kock y famia, † Apolinario Kock ‘nadi’, 
†Carmen Kock, †Maria y † Anton Voeten y famia. 
†Jacenta Kock y famia, Margo y †Patricio 
Todman y famia. 


Nieta y Nietonan: 
Merveline, Kendrick Kock y Mariela Dijkhoff, 
Nathaly, Djurick, Kathleen, Daniela y Saulo Kock, 
Milushka, Francis, Nuritza y Dionel Kock, Benjamin 
y Ixanja Cornelio, Jeremy Maduro y Giovanny 
Kock, Venancio, Jackseny, Luis y Jason Kock, 
Jonathan y Marina Giel, Shekinah y Bernardo 
Ignacio, José, Joneska, Jonelis Kock, Rudy y 
Rowald Kock, Angelo, †Josemary, Emiliano, Emilio 
Koc 


Bisnieta y Bisnietonan, Prima y Primo nan, Sua y 
Cuñanan., Tanta y Omo nan. Comer y Comper 
nan, iha nan. Na tur su Ex colega nan di Compra 
Aruba nv. 


Na e Persona nan cu a cuide: Sandra, puma, 
maria y daniela. 
Amigo nan di Cas: Pedrito Dirks, Dionisio Koc 
‘sanwa’ 


Na demas famia: 
Kock, v/der Biezen, Jacopucci, Giel, Cornelio, 
Ignacio, v/der Linde, Prada, Winterdal, Dijfhoff, 
Alvares, Ureña, Sanchez, Muñoz, Croes, Shönher, 
tromp, kelly, Loopstok, Schwengle, Boekhoudt, 
Baarh, Pieternella, Petrochi, Henriquez, Lacle, 
Dirks, Greaux, Jimenez, Zengerink, Gomes, Faro, 
Trimon y demas famia 


Disculpa nos si den nos tristeza nos por a lubida 
un of demas famia. 


Ta invita pa acto di entiero cual lo tuma lugar 
Diabierna 21 di april 2023, for di 2or pa 4or di 
atardi, na Aurora Funeral Home y despues lo sali 
bai pa Santana Central na Sabana Basora. 


